open-index/open-wikipedia-markdown huggingface dataset:
Λευκορωσικές προεδρικές εκλογές 2025

Στις 26 Ιανουαρίου 2025 διεξήχθησαν εκλογές για τον Πρόεδρο της Λευκορωσίας σύμφωνα με τους όρους του συντάγματος. Ο πρόεδρος εκλέγεται απευθείας για πενταετή θητεία.

Οι εκλογές διεξήχθησαν σε ένα αυταρχικό πλαίσιο όπου η κυβέρνηση του προέδρου Αλεξάντερ Λουκασένκο έχει καταστείλει την αντιπολίτευση, έχει απαγορεύσει στους υποψηφίους της αντιπολίτευσης να συμμετέχουν στις εκλογές και έχει απαγορεύσει ή λογοκρίνει τα ανεξάρτητα μέσα ενημέρωσης. Εκτός από τον Λουκασένκο, στο ψηφοδέλτιο υπήρχαν τέσσερις υποψήφιοι. Τρεις από αυτούς αντιπροσώπευαν φιλοκυβερνητικά κόμματα και ο τέταρτος κατηγορήθηκε από την αντιπολίτευση ως φιλοκυβερνητικός εταίρος. Νικητής ανεδείχθη εκ νέου ο Λουκασένκο με 5.136.995 ψήφους (87,48%) και με τη συμμετοχή να ανέρχεται στο 85,7%.

## Αποτελέσματα
Σύμφωνα με μια δημοσκόπηση εξόδου που προβλήθηκε από την κρατική τηλεόραση, ο Λουκασένκο κέρδισε με 88% των ψήφων, με συμμετοχή 82%. Η Ύπατη Εκπρόσωπος της ΕΕ για την Εξωτερική Πολιτική, η Κάγια Κάλας, χαρακτήρισε τις εκλογές ως «κατάφωρη προσβολή προς τη δημοκρατία». Η εξόριστη ηγέτιδα της αντιπολίτευσης της Λευκορωσίας, Σβιατλάνα Τσιχανόφσκαγια, χαρακτήρισε τις εκλογές ως «παράλογη φάρσα, ένα τελετουργικό του Λουκασένκο».

## Διεξαγωγή
Η Κεντρική Εκλογική Επιτροπή (ΚΕΕ) δεν διεξήγαγε ψηφοφορία στο εξωτερικό για τις εκλογές, επικαλούμενη μείωση στον αριθμό του διπλωματικού προσωπικού που έχει τοποθετηθεί στο εξωτερικό. Η απόφαση αυτή στέρησε το δικαίωμα ψήφου σε πολλούς εξόριστους επικριτές και άλλους που είχαν εγκαταλείψει τη χώρα από το 2020. Η πρόωρη ψηφοφορία ξεκίνησε στις 21 Ιανουαρίου, με τη συμμετοχή να φτάνει το 41,81% έως τις 26 Ιανουαρίου. Ομάδες της αντιπολίτευσης δήλωσαν ότι οι κάλπες που χρησιμοποιήθηκαν στην πρόωρη ψηφοφορία έμειναν αφύλακτες μέχρι την ημέρα των εκλογών, επιτρέποντας την εμφάνιση παρατυπιών. Η κυβέρνηση της Λευκορωσίας προσκάλεσε τον Οργανισμό για την Ασφάλεια και τη Συνεργασία στην Ευρώπη να παρακολουθήσει την εκλογική διαδικασία, αλλά αυτό δεν κατέστη δυνατό, καθώς η πρόσκληση εστάλη μόλις δέκα ημέρες πριν από τις εκλογές. Στις 25 Μαρτίου 2025 ο Αλεξάντρ Λουκασένκο ορκίστηκε για έβδομη θητεία ως πρόεδρος της Λευκορωσίας, αφού έλαβε το 85,7% των ψήφων στις εκλογές.

## Παραπομπές


Κατηγορία:Εκλογές στη Λευκορωσία
Κατηγορία:Εκλογές του 2025
Αμπέρ (κοινότητα)

Το **Αμπέρ** (γαλλ. *Amberre*) είναι κοινότητα της δυτικής Γαλλίας, στον νομό Βιέν της διοικητικής περιοχής της Νέας Ακουιτανίας.

## Παραπομπές


## Εξωτερικοί σύνδεσμοι
* 

Αμπερ
Μοντεντόρο

Το **Μοντεντόρο** ή **Μουντιντόρου** (ιταλ. *Montedoro*, σικελ. *Muntidoru*) είναι χωριό και δήμος της Ιταλίας, στην Επαρχία της Καλτανισσέττα, στην αυτόνομη περιφέρεια της Σικελίας.

## Γεωγραφία
Ο Δήμος απέχει περίπου 80 χιλιόμετρα νοτιοανατολικώς του Παλέρμο και περίπου 20 χιλιόμετρα δυτικά της Καλτανισσέττα. Το 2022 ο πληθυσμός του Δήμου Μοντεντόρο ήταν 1.390 κάτοικοι (που αποκαλούνται «Μοντεντορέζι»), έναντι 1.780 κατοίκων το 2001 και 3.747 κατοίκων το 1951, ενώ η έκτασή του είναι 14,53 τετραγωνικά χιλιόμετρα. Ο Δήμος συνορεύει με τους εξής 5 άλλους δήμους: Κανικαττί, Μουσομέλι, Μπομπενσιέρε, Ρακαλμούτο και Σερραντιφάλκο.

## Αρχαιολογία και ιστορικά στοιχεία
Η τοποθεσία του σημερινού δήμου ήταν κατοικημένη από τους Σικανούς και κατόπιν από τους Σικελούς: Υπάρχουν αρχαίοι πέτρινοι τάφοι μέσα σε σπήλαια ("tombe a forno") στα δημοτικά διαμερίσματα Μόντε Οττάβιο, Μουλινέλλο, Παλομπάρο, Φοντάνα Γκράντε και Φρα Ντιέγκο. Ιδίως ο θολωτός τάφος, στο αποκαλούμενο "Gruttu di li rimitu" του Μόντε Οττάβιο, είναι όμοιος με τους αντίστοιχους μυκηναϊκούς. Στο Μαρτσέλλο έχουν ανακαλυφθεί αγγεία, αρχαία τούβλα και διάφορα αντικείμενα γυναικείου στολισμού.

Αργότερα οι Βέρβεροι και οι Άραβες απεκάλεσαν την τοποθεσία «Ελ Μινζάρ», που σημαίνει «πανόραμα». Το 1232 ο Φρειδερίκος Β΄ παρεχώρησε το «Μινζάρουμ» (όπως αναφέρεται εκλατινισμένα) στον Επίσκοπο Ουρσόνε του Ακράγαντος. Στις 29 Μαρτίου 1635 ο πρίγκιπας Ντον Ντιέγκο Αραγκόνα Κορτέζ Ταλιαβία (*Don Diego Aragona Cortez Tagliavia*) απέκτησε το δικαίωμα (*licentia populandi*) να ιδρύσει ένα χωριό πάνω στο έδαφος του φέουδου Μπαλατάτσα (*Balatazza*), και ονόμασε αυτό το χωριό Μοντεντόρο.

Επί δύο περίπου αιώνες ο δήμος βάσιζε την οικονομία του στην εξόρυξη θείου: Από το 1815 έως το 1975 υπήρχαν αρκετά ορυχεία, όπως τα Ναντουρέλλο, Στατσόνε Σοτσιάλε, Γκροττάτσε και Τζιμπελλίνι, ενώ από το 1957 μέχρι το 1980 κοντά στο χωριό υπήρχε και εξόρυξη αλάτων του καλίου. Κάθε απότομη πτώση της αγοράς του θείου, ιδίως το 1896,  δημιουργούσε κύματα μεταναστεύσεως προς τις ΗΠΑ και, μεταπολεμικώς, προς την κεντρική Ευρώπη και τις βιομηχανικές πόλεις της βόρειας Ιταλίας.

Οι εναπομείναντες κάτοικοι ασχολούνται πλέον κυρίως με τις παραδοσιακές μεσογειακές καλλιέργειες του ελαιόδενδρου, της αμπέλου και της αμυγδαλιάς. Γνωστά είναι επίσης τα τοπικά γλυκίσματα.

## «Αδελφές» πόλεις
Το Μοντεντόρο είναι «αδελφοποιημένο»  με τις εξής πόλεις:

* Σαιν-Νικολά Λιέγης του Βελγίου
* Βωλ-αν-Βελέν της Γαλλίας 
* Μεζιέ της Γαλλίας

## Παραπομπές


Μοντεντορο
Βιλλάλμπα (Σικελία)

Η **Βιλλάλμπα** ή **Βιλλάρμπα** (ιταλ. *Villalba*, σικελ. *Villarba*) είναι χωριό και δήμος της Ιταλίας, στην Επαρχία της Καλτανισσέττα, στην αυτόνομη περιφέρεια της Σικελίας. Η ονομασία «Βιλλάλμπα» προέρχεται από την ισπανική γλώσσα και σημαίνει «λευκή πόλη» (από τα άσπρα σπίτια της).

## Γεωγραφία
Ο Δήμος απέχει περίπου 98 χιλιόμετρα νοτιοανατολικά του Παλέρμο και περίπου 68 χιλιόμετρα από τον Ακράγαντα. Η Βιλλάλμπα είναι κτισμένη σε σημαντικό μεσοσταθμικό υψόμετρο, περίπου 620 μέτρα πάνω από την επιφάνεια της θάλασσας, στο λοφώδες εσωτερικό της Σικελίας. Το 2022 ο πληθυσμός του Δήμου Βιλλάλμπα ήταν 1.370 κάτοικοι (που αποκαλούνται «Βιλλαλμπέζι»), έναντι 1.916 κατοίκων το 2001 και 4.932 κατοίκων το 1951, ενώ η έκτασή του είναι 41,82 τετραγωνικά χιλιόμετρα. Ο Δήμος συνορεύει με τους εξής επτά άλλους δήμους: Βαλλελούνγκα Πραταμένο, Καμαράτα, Καστελλάνα Σικούλα, Μαριανόπολη, Μουσομέλι, Πετραλία Σοττάνα και Πολίτσι Τζενερόζα. Η Βιλλάλμπα είναι γνωστή για την καλλιέργεια δημητριακών, σταφυλιών, φακής και λαχανικών: το «Φεστιβάλ της τομάτας» (*Sagra del Pomodoro*) γίνεται εκεί κάθε Αύγουστο.

* Η Βιλλάρμπα είναι η γενέτειρα ονομαστών μαφιόζων, όπως ο Καλοτζέρο Βιτσίνι (1877-1954) και ο Άντζελο Μπρούνο (1910-1980), αλλά και του έγκυρου δημοσιογράφου Μικέλε Πανταλεόνε (*Michele Pantaleone*, 1911-2002), που απεκάλυψε πολλά δεδομένα για τις σχέσεις μεταξύ της σικελικής Μαφίας και πολιτικών.

## Παραπομπές


## Εξωτερικοί σύνδεσμοι
* Επίσημος ιστότοπος
* Πληροφορίες

Βιλλαλμπα
Ρεζουττάνο

Το **Ρεζουττάνο** ή **Ραστάνου** (ιταλ. *Resuttano*, σικελ. *Rastanu*) είναι χωριό και δήμος της Ιταλίας, στην Επαρχία της Καλτανισσέττα, στην αυτόνομη περιφέρεια της Σικελίας. Ο Δήμος απέχει περίπου 80 χιλιόμετρα νοτιοανατολικώς του Παλέρμο και περίπου 20 χιλιόμετρα βορείως της Καλτανισσέττα. Το 2023 ο πληθυσμός του Δήμου ήταν 1.720 κάτοικοι (που αποκαλούνται «Ρεζουττανέζι»), έναντι 2.467 κατοίκων το 2001 και 5.245 κατοίκων το 1951, ενώ η έκτασή του είναι 38,27 τετραγωνικά χιλιόμετρα. Ο Δήμος του Ρεζουττάνο συνορεύει με τους εξής 5 άλλους δήμους: Αλιμένα, Μπλούφι, Μπομπιέτρο, Πετραλία Σοττάνα και Σάντα Κατερίνα Βιλλαρμόζα.

## Παραπομπές


## Εξωτερικοί σύνδεσμοι
* Επίσημος ιστότοπος

Ρεζουττανο
Τσιρό

Το **Τσιρό** () είναι πόλη στην Καλαβρία της επαρχίας Κροτόνε στη Νότια Ιταλία. Στις 31 Ιουλίου 2003, είχε πληθυσμό 2.467 κατοίκους και έκταση 71.05 τ.χλμ.

## Πρόσωπα
* Αλοΐσιος Λίλιο, ιατρός (1510-1574)
* Νικοντέμο Τζεντίλε, δικηγόρος (1969)

## Παραπομπές


## Εξωτερικοί σύνδεσμοι
* 
*  

Κατηγορία:Δήμοι της Επαρχίας του Κροτόνε
Μαριανόπολη

Η **Μαριανόπολη** ή **Μάνκι** (ιταλ. *Marianopoli* από το αρχαίο ελληνικό *Μαριανούπολις*, σικελ. *Manchi*) είναι χωριό και δήμος της Ιταλίας, στην Επαρχία της Καλτανισσέττα, στην αυτόνομη περιφέρεια της Σικελίας. Ο Δήμος απέχει περίπου 80 χιλιόμετρα νοτιοανατολικά του Παλέρμο και περίπου 20 χιλιόμετρα βορειοδυτικά της Καλτανισσέττα. Το 2022 ο πληθυσμός του Δήμου της Μαριανόπολης ήταν 1.600 κάτοικοι (που αποκαλούνται «Μαριανοπολέζι» ή «Μανκέζι»), έναντι 2.362 κατοίκων το 2001 και 4.721 κατοίκων το 1951, ενώ η έκτασή του είναι 13,07 τετραγωνικά χιλιόμετρα. Ο Δήμος συνορεύει με τους εξής 4 άλλους δήμους: Βιλλάλμπα, Καλτανισσέττα, Μουσομέλι και Πετραλία Σοττάνα. Η Μαριανόπολη είναι κτισμένη σε σημαντικό μεσοσταθμικό υψόμετρο, περίπου 720 μέτρα πάνω από την επιφάνεια της θάλασσας.

## Παραπομπές


## Εξωτερικοί σύνδεσμοι
* Επίσημος ιστότοπος

Μαριανοπολη
Μνημείο του Βουαντίσουαφ Στανίσουαφ Ρέιμοντ (Λοτζ)

Το **Μνημείο του Βουαντίσουαφ Στανίσουαφ Ρέιμοντ** () είναι γλυπτό από μπρούντζο στο Λοτζ της Πολωνίας, σχεδιασμένο από τον γλύπτη Βάτσουαφ Βοουοσέβιτς.

Το μνημείο είναι τοποθετημένο στο κεντρικό σημείο της Πλατείας Βουαντίσουαφ Ρέιμοντ. Αποκαλύφθηκε στις 21 Οκτωβρίου 1978, προς τιμήν του νικητή του Βραβείου Νόμπελ, συγγραφέα των βιβλίων *Οι χωριάτες* και *[[Η γη της επαγγελίας (μυθιστόρημα)|Η γη της επαγγελίας]]*, Βουαντίσουαφ Στανίσουαφ Ρέιμοντ.

## Πλησίον
* Στα βόρεια, βρίσκεται το Πάρκο Βουαντίσουαφ Στανίσουαφ Ρέιμοντ και το Λευκό Εργοστάσιο.
* Στα νότια, βρίσκεται η Πλατεία Ανεξαρτησίας και το Μνημείο της Αγίας Φαουστίνας.
* Αρχοντικό του Λούντβικ Γκάιερ, στην Οδό Πιοτρκόφσκα 286.

## Δείτε επίσης
* Μνημείο του Βουαντίσουαφ Ρέιμοντ (Λοτζ)

## Παραπομπές


## Βιβλιογραφία
* 
* 
* 

Κατηγορία:Μνημεία στο Λοτζ
Κατηγορία:Υπαίθρια γλυπτά στην Πολωνία
Κατηγορία:Χάλκινα γλυπτά
Κολλέγιο Γούλφσον (Οξφόρδη)

Το κολλέγιο **Γούλφσον ** (*Wolfson College*) (/ˈwʊlfsən/) είναι ένα από τα καταστατικά κολλέγια του Πανεπιστημίου της Οξφόρδης στην Αγγλία. Ιδρύθηκε το 1965 μόνο για μεταπτυχιακούς φοιτητές. Είναι γνωστό ως ένα από τα κολλέγια της Οξφόρδης με φοιτητές από πολλές διαφορετικές χώρες, με εξειδίκευση σε τομείς όπως η παγκόσμια υγεία, οι περιβαλλοντολογικές σπουδές, οι οικονομικές και οι ανθρωπιστικές επιστήμες. Με μια ευρύχωρη, καταπράσινη πανεπιστημιούπολη, που βρίσκεται κατά μήκος του ποταμού  (*Cherwell*), είναι γνωστό για τη χαλαρή του ατμόσφαιρα και τους όμορφους κήπους, δημιουργώντας ένα γαλήνιο περιβάλλον για μια εστιασμένη ακαδημαϊκή κοινότητα.

Το κολλέγιο ιδρύθηκε το 1965 και πήρε το όνομα του Σκωτσέζου επιχειρηματία και ευεργέτη  (*Isaac Wolfson*), λόγω της μεγάλης δωρεάς που έκανε προς το κολλέγιο το Ίδρυμα Γούλφσον. Το μότο του κολλεγίου είναι μια παράφραση του λατινικού κειμένου *humani nihil a me alienum esse puto* του Τερέντιου από το έργο του *Εαυτόν τιμωρούμενος*, το οποίο μεταφράζεται ως: *άνθρωπος είμαι, τίποτα το ανθρώπινο δεν μου είναι ξένο*.

Πρώτος πρόεδρος του κολλεγίου ήταν ο ιστορικός και φιλόσοφος Σερ Αϊζάια Μπερλίν, ο οποίος συνέβαλε όχι μόνο στην ίδρυση του κολλεγίου, αλλά και στην καθιέρωση μιας παράδοσης ακαδημαϊκής αριστείας και ισότητας. Από την ίδρυσή του, το κολλέγιο απευθύνεται σε ένα ευρύ φάσμα ακαδημαϊκών θεμάτων, από τις ανθρωπιστικές επιστήμες έως τις κοινωνικές και φυσικές επιστήμες. Το κολέγιο στεγάζει το *The Isaiah Berlin Literary Trust* και φιλοξενεί την ετήσια διάλεξη *Isaiah Berlin* προς τιμήν του Αϊζάια Μπερλίν. Από το 2018, πρόεδρος του κολεγίου είναι ο Σερ  (*Sir Tim Hitchens*).

Το 2021, το κολλέγιο διέθετε χρηματοδότηση 60,3 εκατομμυρίων λιρών, και είναι εγγεγραμμένο ως φιλανθρωπικό ίδρυμα.

Το κολλέγιο Γούλφσον είναι αδελφοποιημένο με το  του Πανεπιστημίου του Κέιμπριτζ.

## Τα κολλέγια του Πανεπιστημίου της Οξφόρδης

## Φωτογραφίες από το κολλέγιο

Αρχείο:Entrance to Wolfson College - geograph.org.uk - 4837278.jpg|Η κύρια είσοδος του κολλεγίου
Αρχείο:Wolfson College - geograph.org.uk - 4837270.jpg|Όψη από τα νοτιοανατολικά
Αρχείο:Wolfson College Oxford harbour.jpg|Το λιμανάκι του κολλεγίου
Αρχείο:Wolfson College Oxford Hall.jpg|Η αίθουσα φαγητού
Αρχείο:Wolfson College Oxford Berlin Quad.jpg|Η αυλή ''Μπερλίν'' του κολλεγίου


## Παραπομπές


## Εξωτερικοί σύνδεσμοι
* 

Κατηγορία:Κολλέγια του Πανεπιστημίου της Οξφόρδης
Νικολάς Γκονσάλες

Ο **Νικολάς Ιβάν «Νίκο»** **Γκονσάλες** (Ισπανική προφορά: [nikoˈlas iˈβaŋ ɡonˈsales], γεννημένος στις 6 Απριλίου 1998) είναι Αργεντινός επαγγελματίας ποδοσφαιριστής που αγωνίζεται ως πλάγιος μέσος στην Ατλέτικο Μαδρίτης ως δανεικός από τη Γιουβέντους και στην εθνική ομάδα της Αργεντινής.

Ξεκίνησε από τις ακαδημίες της Αρχεντίνος Τζούνιορς. Συμμετείχε στην άνοδο της ομάδας στην πρώτη κατηγορία και σημείωσε το πρώτο του γκολ στην Πριμέρα Ντιβιζιόν το 2017. Το 2018 υπέγραψε πενταετές συμβόλαιο με την Στουτγκάρδη. Ξεχώρισε στη 2. Μπούντεσλιγκα, βοηθώντας την ομάδα να επιστρέψει στην κορυφαία κατηγορία. Το 2021 υπέγραψε πενταετές συμβόλαιο με τη Φιορεντίνα. Διακρίθηκε στην Ευρώπη, οδηγώντας την ομάδα στον τελικό του ΟΥΕΦΑ Γιουρόπα Κόνφερες Λιγκ το 2023. Το 2024 μετακινήθηκε δανεικός στη Γιουβέντους, με υποχρεωτική ρήτρα αγοράς, για συνολικό ποσό 33 εκατομμυρίων ευρώ.

Ο Γκονσάλες έχει εκπροσωπήσει την Αργεντινή σε επίπεδο νέων, συμμετέχοντας στους Παναμερικανικούς Αγώνες του 2019, όπου κατέκτησε το χρυσό μετάλλιο. Έκανε το ντεμπούτο του στην εθνική ανδρών το 2019 και ήταν μέλος της ομάδας που κατέκτησε το Κόπα Αμέρικα το 2021 και το 2024.

## Παραπομπές

Κατηγορία:Αργεντινοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές ολυμπιακής ομάδας Αργεντινής
Κατηγορία:Ποδοσφαιριστές Εθνικής Αργεντινής
Κατηγορία:Ποδοσφαιριστές Πριμέρα Ντιβιζιόν Αργεντινής
Κατηγορία:Ποδοσφαιριστές Αρχεντίνος Τζούνιορς
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές ΦφΜ Στουτγκάρδη
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Φιορεντίνα
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Ατλέτικο Μαδρίτης
Κατηγορία:Ποδοσφαιριστές Κόπα Αμέρικα 2021
Κατηγορία:Ποδοσφαιριστές Κόπα Αμέρικα 2024
Κατηγορία:Παίκτες νικητές Κόπα Αμέρικα
Ιωσήφ Κλήμης της Βαυαρίας

Ο **Ιωσήφ Κλήμης** (γερμ. *Joseph Clemens von Bayern*, 25 Μαΐου 1902 - 8 Ιανουαρίου 1990) του Οίκου του Βίττελσμπαχ ήταν πρίγκιπας της Βαυαρίας και κορυφαίος Γερμανός ιστορικός τέχνης.

## Βιογραφία
Ο *Ιωσήφ Κλήμης Μαρία Φερδινάνδος Λουδοβίκος Αντώνιος Αυγουστίνος Αλφόνσος Άλτα Φραγκίσκος της [[Σαλ (Άνω Σαβοΐα)|Σαλ]] Φίλιππος Νέριος* γεννήθηκε στο Μόναχο του Βασιλείου της Βαυαρίας. Ήταν το πρώτο παιδί και ο μόνος γιος του Αλφόνσου της Βαυαρίας και της Λουίζας της Ορλεάνης.

Ο Πρίγκιπας σπούδασε ιστορία της τέχνης, και αργότερα έγινε ένας από τους κορυφαίους ιστορικούς τέχνης στη Γερμανία και την Ευρώπη. Υπήρξε επίσης Μεγάλος Αρχιερέας του βαυαρικού Τάγματος του Αγίου Γεωργίου και Ιππότης του Τάγματος του Αγίου Ουμβέρτου.

## Πρόγονοι

## Παραπομπές


## Αναφορές
* *Die Wittelsbacher.* *Geschichte unserer Familie* . Adalbert, Prinz von Bayern. Prestel Verlag, Μόναχο, 1979

## Εξωτερικοί σύνδεσμοι
* 

Κατηγορία:Οίκος του Βίττελσμπαχ
Μνημείο των Λεγεωνάριων (Λοτζ)

μικρογραφία| Ο γλύπτης Μάρτσιν Μιελτσάρεκ κατά την κατασκευή του μνημείου.
Το **Μνημείο των Λεγεωνάριων** () είναι γλυπτό στο Λοτζ της Πολωνίας, που απεικονίζει έναν Πολωνό λεγεωνάριο. Βρίσκεται στο Πάρκο των Λεγεώνων (οδός Σανότσκα 26/32).

## Ιστορία
Το μνημείο αποκαλύφθηκε κατά τη διάρκεια του διήμερου εορτασμού της 150ης επετείου από τη γέννηση του Γιούζεφ Πιουσούτσκι. Κατασκευάστηκε μετά από 10 χρόνια προσπαθειών, με πρωτοβουλία της Ένωσης Πολωνών Λεγεωνάριων και των οικογενειών τους και άλλων ακτιβιστών που υποστηρίζουν την κοινότητα των Λεγεωνάριων. Τα αποκαλυπτήρια του έγιναν στις 23 Σεπτεμβρίου 2017, στο Πάρκο των Λεγεώνων. 

Στα αποκαλυπτήρια του μνημείου συμμετείχαν κρατικές και εκκλησιαστικές αρχές, μεταξύ των οποίων: ο ιστορικός Ντάριους Ρόγκουτ, η δήμαρχος του Λοτζ, Χάνα Ζντανόφσκα και ο πρόεδρος της Ένωσης Πολωνών Λεγεωνάριων και οι οικογένειές τους και ο γιος του Ζίγκμουντ Μουότ-Πσεπαουκόφσκι, Άνταμ Πσεπαουκόφσκι.

## Αρχιτεκτονική
Γλύπτης του μνημείου είναι ο Μάρτσιν Μιελτσάρεκ. Απεικονίζει έναν νεαρό λεγεωνάριο με ένα καπέλο ματσεγιούφκα στο κεφάλι, που φοράει μία χλαίνη και κρατάει ένα τουφέκι. Είναι κατασκευασμένο από μπρούντζο, ενώ το βάθρο από γρανίτη.

## Παραπομπές


Κατηγορία:Μνημεία στο Λοτζ
Κατηγορία:Υπαίθρια γλυπτά στην Πολωνία
Κατηγορία:Χάλκινα γλυπτά
Φραγκίσκος Ιωσήφ της Βαυαρίας

Ο **Φραγκίσκος Ιωσήφ**, μετέπειτα **πατήρ Φλόριαν**, γερμ.: *Franz Josef von Bayern, vater Florian* (21 Σεπτεμβρίου 1957 – 22 Ιουνίου 2022 ) από τον Οίκο του Βίττελσμπαχ ήταν πρίγκιπας της Βαυαρίας, και μετέπειτα μέλος του Ρωμαιοκαθολικού Τάγματος του Αγίου Βενεδίκτου.

## Βιογραφία
Γεννήθηκε στο Κάστρο Λόιτστετεν κοντά στο Στάρνμπεργκ της Βαυαρίας. Ήταν ο μεγαλύτερος γιος του Ράσo πρίγκιπα της Βαυαρίας και της Τερέζας αρχιδούκισσας της Αυστρίας, κόρης του αρχιδούκα της Αυστρίας.

Ο Φλόριαν ήταν Βενεδικτίνος μοναχός, μέλος του Ρωμαιοκαθολικού Τάγματος του Αγίου Βενεδίκτου. Μέχρι το 1996 έζησε με το όνομα *πατήρ Φλοριάν* στη μεγίστη μονή του Αγ. Oτίλιεν στο Έμινγκ στη νότια Βαυαρία. Από το 1996 ζούσε στο αβαείο Περάμιχο στην Τανζανία, και στην Κένυα έγινε πρώην διαχειριστής του μοναστηριού του πρίγκιπα της Ειρήνης Μονή Βενεδικτίνων – Tιγκόνι Λιμούρου. Πρόσφατα εργαζόταν στο Ιλέρετ, στην ενορία του Αγίου Πέτρου του Ψαρά, και σε ένα νέο μοναστήρι Βενεδικτίνων στην επισκοπή Mαρσάμπιτ, στο βόρειο τμήμα της Κένυας. Ο πατήρ Φλόριαν απεβίωσε στην Κένυα στις 22 Ιουνίου 2022.

## Πρόγονοι

## Αναφορές

Κατηγορία:Οίκος του Βίττελσμπαχ
Ρούμπεν Λόφτους-Τσικ

Ο **Ρούμπεν Ίρα Λόφτους-Τσικ** (23 Ιανουαρίου 1996) είναι Άγγλος επαγγελματίας ποδοσφαιριστής που αγωνίζεται ως κεντρικός μέσος στην Μίλαν.

Είναι προϊόν των ακαδημιών της Τσέλσι, με την οποία έκανε το ντεμπούτο του το 2014. Στη συνέχεια, κατέκτησε την Πρέμιερ Λιγκ το 2016–17 και το ΟΥΕΦΑ Γιουρόπα Λιγκ το 2018–19. Επίσης, πέρασε δανεικός στην Κρίσταλ Πάλας το 2017–18 και στη Φούλαμ το 2020–21.

Ως πρώην διεθνής με τις ομάδες νέων της Αγγλίας, έκανε το ντεμπούτο του στην εθνική ανδρών το 2017 και εκπροσώπησε την Αγγλία στο Παγκόσμιο Κύπελλο του 2018.

## Παραπομπές


Κατηγορία:Άγγλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Αγγλίας Κ16
Κατηγορία:Ποδοσφαιριστές Εθνικής Αγγλίας Κ17
Κατηγορία:Ποδοσφαιριστές Εθνικής Αγγλίας Κ19
Κατηγορία:Ποδοσφαιριστές Εθνικής Αγγλίας Κ21
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Κρίσταλ Πάλας ΦΚ
Κατηγορία:Ποδοσφαιριστές Φούλαμ ΦΚ
Κατηγορία:Ποδοσφαιριστές Σέριε Α
Κατηγορία:Ποδοσφαιριστές ΑΚ Μίλαν
Κατηγορία:Παίκτες νικητές ΟΥΕΦΑ Γιουρόπα Λιγκ
Κατηγορία:Ποδοσφαιριστές Παγκοσμίου Κυπέλλου 2018
American Primeval

Η ***American Primeval*** () είναι αμερικανική γουέστερν τηλεοπτική σειρά 6 επεισοδίων, σε σενάριο του Μαρκ Λ. Σμιθ και σκηνοθεσία του Πίτερ Μπεργκ. Με πρωταγωνιστές τον Τέιλορ Κιτς και την Μπέτυ Γκίλπιν, η σειρά είναι τοποθετημένη το 1857 κατά τη διάρκεια του Πολέμου της Γιούτα. Κυκλοφόρησε στις 9 Ιανουαρίου 2025 στο Netflix.

## Υπόθεση
Τοποθετημένη το 1857 κατά τη διάρκεια του Πολέμου της Γιούτα, η σειρά εξετάζει τον αγώνα για την απόκτηση ελέγχου της Αμερικανικής Δύσης και τη βίαιη σύγκρουση μεταξύ της Εκκλησίας του Ιησού Χριστού των Αγίων των Τελευταίων Ημερών (Εκκλησία Μορμόνων) και των πολιτισμών στην Επικράτεια Γιούτα, επικεντρώνοντας τα γεγονότα γύρω από τη Σφαγή του Μάουνταιν Μίντοους.

## Διανομή ρόλων και χαρακτήρες

### Κύριοι

* Τέιλορ Κιτς ως Άιζακ Ριντ (Isaac Reed), εξειδικευμένος άνθρωπος των βουνών που μεγάλωσε με τους Σοσόνι, στοιχειωμένος από την απώλεια της γυναίκας και του γιου του.
* Μπέτυ Γκίλπιν ως η Σάρα Χόλοουεϊ/Ρόουελ (Sara Holloway/Rowell), η μητέρα του Ντέβιν που είναι αναζητούμενη φυγάς για τη δολοφονία και την ληστεία του πλούσιου συζύγου της, που δραπετεύει για να πάει το γιο της στον πατέρα του στο Κρουκς Σπρινγκς.
* Ντέιν Ντιχάν ως Τζέικομπ Πρατ (acob Pratt), αφοσιωμένος πιστός της Εκκλησίας του ΙΧΑΤΗ, που αναζητά μια καλύτερη ζωή στο Ουαϊόμινγκ με τη νιόπαντρη σύζυγό του, την Άμπις.
* Σόρα Λάιτφουτ-Λίον ως Άμπις Πρατ (Abish Pratt), σύζυγος του Τζέικομπ και βαθιά πιστή στην Εκκλησία του ΙΧΑΤΗ.
* Ντέρεκ Χίνκι ως Κόκκινο Φτερό, Σοσόνι πολεμιστής και ηγέτης της Φυλής των Λύκων, που μισεί τους λευκούς Αμερικανούς για την επιθετικότητα τους εναντίον του λαού του.
* Τζο Τίπετ ως Τζέιμς Γουόλσι (James Wolsey), ο ηγέτης της πολιτοφυλακής των Μορμόνων.
* Τζάι Κόρτνεϊ ως Βέρτζιλ Κάτερ (Virgil Cutter), αμείλικτος κυνηγός αμοιβών που ηγείται μιας ομάδας για να βρουν τη Σάρα και να διεκδικήσουν την αμοιβή για το κεφάλι της.
* Πρέστον Μότα ως ο Ντέβιν Ρόουελ (Devin Rowell), ο ευαίσθητος μικρός γιος της Σάρα, ο οποίος έχει μια σωματική αναπηρία που επηρεάζει την κινητικότητα του.
* Σόνι Πουριέ ως Δύο Σελήνες, επαναστατική νεαρή Ινδιάνα που έγινε μουγκή όταν της κόπηκε η γλώσσα και που δραπετεύει από το χωριό της, αναζητώντας καταφύγιο με τη Σάρα και τον Ντέβιν.
* Σέι Γουίγκαμ ως Τζιμ Μπρίτζερ (Jim Bridger), ο ιδρυτής και ηγέτης του εμπορικού σταθμού Φορτ Μπρίτζερ.

## Κυκλοφορία
Η σειρά έκανε πρεμιέρα στο Netflix στις 9 Ιανουαρίου 2025.

## Παραπομπές


## Εξωτερικοί σύνδεσμοι
*
* 

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές Netflix
Θέογνις Νικαίας

Ο **Θεόγνις** ή **Θεόγνιος** Νικαίας επίσκοπος Νικαίας τον 4ο αιώνα, ο οποίος αφορίστηκε μετά την Πρώτη Σύνοδο της Νίκαιας επειδή δεν καταδίκασε τον Άρειο και τον αντιτριαδισμό του (Αρειανισμός).

Φοίτησε στην Θεολογική σχολή της Αντιόχειας Δεν είναι γνωστές πληροφορίες για τον χρόνο και τόπο γέννησής του. Πιθανώς γεννήθηκε στα τέλη του 3ου αι. και χειροτονήθηκε πριν το 325 επίσκοπος Νικαίας. Είναι από τους πρώτους οπαδούς του Αρείου και πιθανώς *συλλουκιανιστής*. Ο Εκκλησιαστικός ιστορικός Φιλοστόργιος τον μέμφθηκε για διαστρέβλωση της διδασκαλίας του Λουκιανού. Η μομφή αυτή θεμελιωνόταν στο ότι πίστευε ότι ο Θεός μπορούσε να ειναι Πατήρ και πριν γεννήσει τον Υιό, επειδή ακριβώς είχε τη δύναμη να γεννήσει. 

Καταγράφεται ως ένας εκ των αρειανών επισκόπων στην Πρώτη Σύνοδο της Νίκαιας το 325. Σε μια πρώτη φάση ο Θεόγνις υπέγραψε το Σύμβολο Νικαίας-Κωνσταντινουπόλεως και ακολούθως το πολέμησε. Συγκεκριμένα δέχθηκε το πρώτο σκέλος του Συμβόλου αλλά απέρριψε τον προσωπικό αναθεματισμό του Αρείου. Ύστερα από σχετική απόφαση της τοπικής συνόδου της Νικομηδείας καθαιρέθηκε και εξέλεξε στη θέση του άλλον επίσκοπο. Εξορίστηκε μετά την σύνοδο,   επανέκαμψε με το *Βιβλίον μετανοίας* (326/327) Το 327 με απόφαση τοπικής Συνόδου στη Νικομήδεια αποκαταστάθηκε στην επισκοπή του —έκφραση της συμβιβαστικής πολιτικής του Μεγάλου Κωνσταντίνου — και συμμετείχε στις Συνόδους του 330 (Αντιόχεια) και 335 (Τύρος & Ιερουσαλήμ), με τις οποίες αποκαθίστατο το πρόσωπο και η διδασκαλία του Αρείου. Πέθανε ίσως το 343 καθώς δεν συμμετείχε στη Σύνοδο της Σαρδικής.

## Παραπομπές

## Πηγές
*Στυλιανός Παπαδόπουλος, *Πατρολογία* Β΄, Αθήνα, 1999
*Βλάσιος Φειδάς, *Εκκλησιαστική Ιστορία,* τ. Α΄, Αθήνα, 2002
*Θεόδωρος Αλεξόπουλος, «Θέογνις Νικαίας. Αρειανός επίσκοπος», *Μεγάλη Ορθόδοξη Χριστιανική Εγκυκλοπαίδεια*, τομ.8, εκδ. Στρατηγικές Εκδόσεις, Αθήνα, 2013, σελ.110
*Κωνσταντίνος Β. Σκουτέρης, *Ιστορία Δογμάτων*, τομ. Β΄, Αθήνα, 2004.

Θεογνις Νικαιας
Θεογνις Νικαιας
Θεογνις Νικαιας
Θεογνις Νικαιας
Κατηγορία:Βυζαντινοί του 4ου αιώνα
Κατηγορία:Συγγραφείς του 4ου αιώνα
Κατηγορία:Αφορισμένοι από Χριστιανικές εκκλησίες
Κατηγορία:Επίσκοποι Νίκαιας
Κατηγορία:Επίσκοποι του 4ου αιώνα
Αλιμένα

Η **Αλιμένα** (ιταλ. *Alimena*) είναι χωριό και δήμος της Ιταλίας, στην (ισοδύναμη με επαρχία) περιοχή της Μητροπολιτικής Πόλεως του Παλέρμο, στην αυτόνομη περιφέρεια της Σικελίας. Ο Δήμος απέχει περίπου 80 χιλιόμετρα νοτιοανατολικώς του Παλέρμο. Το 2024 ο πληθυσμός του Δήμου ήταν 1.820 κάτοικοι (που αποκαλούνται «Αλιμενέζι»), έναντι 2.494 κατοίκων το 2001 και 5.481 κατοίκων το 1951, ενώ η έκτασή του είναι 59,7 τετραγ. χιλιόμετρα. Ο Δήμος της Αλιμένα συνορεύει με τους εξής 8 άλλους δήμους: Βιλλαρόζα, Γκάντζι, Μπλούφι, Μπομπιέτρο, Πετραλία Σοπράνα, Πετραλία Σοττάνα, Ρεζουττάνο και Σάντα Κατερίνα Βιλλαρμόζα. Η Αλιμένα είναι κτισμένη σε μεγάλο μεσοσταθμικό υψόμετρο, περίπου 750 μέτρα πάνω από την επιφάνεια της θάλασσας.
## Παραπομπές


## Εξωτερικοί σύνδεσμοι
* Επίσημος ιστότοπος

Αλιμενα
Αλιμινούζα

Η **Αλιμινούζα** (ιταλ. *Aliminusa*) είναι χωριό και δήμος της Ιταλίας, στην (ισοδύναμη με επαρχία) περιοχή της Μητροπολιτικής Πόλεως του Παλέρμο, στην αυτόνομη περιφέρεια της Σικελίας. Ο Δήμος απέχει περίπου 45 χιλιόμετρα νοτιοανατολικώς του Παλέρμο. Το 2021 ο πληθυσμός του Δήμου ήταν 1.089 κάτοικοι (που αποκαλούνται «Αλιμινουζάνι»), έναντι 1.405 κατοίκων το 1991 και 1.679 κατοίκων το 1951, ενώ η έκτασή του είναι 13,68 τετραγωνικά χιλιόμετρα. Ο Δήμος της Αλιμινούζα συνορεύει με τους εξής 8 άλλους δήμους: Κακκάμο, Μοντεματζόρε Μπελσίτο, Σιάρα, Σκλαφάνι Μπάνι και Τσέρντα. Η Αλιμινούζα είναι κτισμένη σε μεσοσταθμικό υψόμετρο περίπου 450 μέτρα πάνω από την επιφάνεια της θάλασσας.

## Παραπομπές


## Εξωτερικοί σύνδεσμοι
* Επίσημος ιστότοπος

Αλιμινουζα
Κολλεζάνο

Το **Κολλεζάνο** ή **Κουλισάνου** (ιταλ. *Collesano*, από το αρχαίο ελληνικό *Κολασσαέων*, σικελ. *Culisanu*) είναι μικρή κωμόπολη και δήμος της Ιταλίας, στην (ισοδύναμη με επαρχία) περιοχή της Μητροπολιτικής Πόλεως του Παλέρμο, στην αυτόνομη περιφέρεια της Σικελίας. Ο Δήμος απέχει περίπου 70 χιλιόμετρα από το Παλέρμο. Το 2023 ο πληθυσμός του Δήμου ήταν 3.605 κάτοικοι, έναντι 4.253 κατοίκων το 2001 και 6.348 κατοίκων το 1951, ενώ η έκτασή του είναι 108,17 τετραγωνικά χιλιόμετρα. Το έδαφός του βρίσκεται εντός του Περιφερειακού Εθνικού Πάρκου Madonie, ανάμεσα σε λόφους και την Τυρρηνική θάλασσα.

Από το Κολλεζάνο διερχεται η διαδρομή του παλαιότερου αγώνα αυτοκινήτων στον κόσμο, του Τάργκα Φλόριο, που ξεκίνησε το 1906. Στην κωμόπολη υπάρχει το επίσημο Μουσείο του Τάργκα Φλόριο. Αξιοθέατα είναι επίσης το Νορμανδικό Κάστρο, το παλαιό εργοστάσιο κεραμικών, ο κεντρικός ενοριακός ναός του Αγίου Πέτρου, οι ναοί «Παλαιά Παναγιά» (*Santa Maria la Vecchia*), Άγιος Ιάκωβος, Άγιοι Σεβαστιανός και Φαβιανός, και το Αββαείο του Πεντάλυ. Το Κολλεζάνο φημίζεται εξάλλου για τα πήλινα είδη της και τα θρησκευτικά δρώμενα: το «λα Τσέρκα», μια λιτανεία που λαβαίνει χώρα κάθε χρόνο τη Μεγάλη Εβδομάδα, και τη «λα Κασάτσα», τον «Κύκλο του Κολλεζάνο», που τελέσθηκε 5 φορές τον τελευταίο αιώνα.

* Το Κολλεζάνο είναι «αδελφοποιημένο»  με την πόλη Υβερντόν-λε-Μπαιν της Ελβετίας.

## Παραπομπές


## Εξωτερικοί σύνδεσμοι
* Πληροφορίες και εικόνες

Κολλεζαν
Πολλίνα

Η **Πολλίνα** (ιταλ. *Pollina*, σικελ. *Puòddina*) είναι χωριό και δήμος της Ιταλίας, στην (ισοδύναμη με επαρχία) περιοχή της Μητροπολιτικής Πόλεως του Παλέρμο, στην αυτόνομη περιφέρεια της Σικελίας. Βρίσκεται πιθανότατα στη θέση της αρχαίας πόλεως Απολλωνίας στην οποία οφείλει και την ονομασία της, περίπου 70 χιλιόμετρα ανατολικώς του Παλέρμο. Το 2023 ο πληθυσμός του Δήμου ήταν 2.822 κάτοικοι (που αποκαλούνται «Πολλινέζι»), έναντι 3.120 κατοίκων το 2001 και 3.163 κατοίκων το 1951, ενώ η έκτασή του είναι 49,9 τετραγων. χιλιόμετρα. Ο Δήμος της Πολλίνα συνορεύει με τρεις δήμους, το Καστελμπουόνο, το Σαν Μάουρο Καστελβέρντε και την Τσεφαλού. Η Πολλίνα είναι κτισμένη σε μεγάλο μεσοσταθμικό υψόμετρο, περίπου 730 μέτρα πάνω από την επιφάνεια της θάλασσας. Περιλαμβάνει και το δημοτικό διαμέρισμα (*frazione*) Φινάλε.

## Παραπομπές


Πολλινα
Πρίτσι

Το **Πρίτσι** (ιταλ. *Prizzi*) είναι κωμόπολη και δήμος της Ιταλίας στην (ισοδύναμη με επαρχία) περιοχή της Μητροπολιτικής Πόλεως του Παλέρμο, στην αυτόνομη περιφέρεια της Σικελίας. Ο Δήμος απέχει 84 χιλιόμετρα νοτίως του Παλέρμο. Το 2023 ο πληθυσμός του Δήμου ήταν 4.132 κάτοικοι (που αποκαλούνται «Πριτσέζι»), έναντι 5.711 κατοίκων το 2001 και 10.553 κατοίκων το 1951, ενώ η έκτασή του είναι 95,04 τετραγωνικά χιλιόμετρα. Ο Δήμος του Πρίτσι συνορεύει με τους εξής άλλους δήμους: Βικάρι, Καμποφελίτσε ντι Φιτάλια, Καστρονόβο ντι Σιτσίλια, Λερκάρα Φρίντι και Παλάτσο Αντριάνο, καθώς και με την πόλη Κορλεόνε. Το Πρίτσι είναι κτισμένο σε μεγάλο υψόμετρο, 1.045 μέτρα πάνω από την επιφάνεια της θάλασσας, πάνω σε λόφο στο άνω μέρος της κοιλάδας του ποταμού Σόζιο.

## Παραπομπές


Πριτσι
Μητροπολιτικός Ναός της Υπαπαντής του Σωτήρος (Φηρά)

Ο **Μητροπολιτικός Ναός της Υπαπαντής του Σωτήρος** είναι ορθόδοξη εκκλησία στην πόλη των Φηρών, στο νησί της Σαντορίνης, στην Ελλάδα. Αποτελεί έδρα της Ιεράς Μητροπόλεως Θήρας, Αμοργού και Νήσων. Ο καθεδρικός ναός είναι αφιερωμένος στην Υπαπαντή.
μικρογραφία|αριστερά|upright=0.95|Εσωτερική άποψη του καθεδρικού ναού.
Αρχικώς, ανεγερθείς το 1827, ωστόσο, ο καθεδρικός ναός υπέστη σημαντικές ζημιές κατά τη διάρκεια σεισμού το 1956, με αποτέλεσμα την εκ νέου ανακατασκευή του. Η εκκλησία βρίσκεται στο κέντρο των Φηρών, σε κοντινή απόσταση του Μουσείου Προϊστορικής Θήρας. Στο εσωτερικό της, η εκκλησία είναι διακοσμημένη με τοιχογραφίες φιλοτεχνημένες από τον τοπικό καλλιτέχνη Χριστόφορο Ασιμή.

Ο καθολικός καθεδρικός ναός του νησιού της Σαντορίνης, ο Καθεδρικός Ναός Αγίου Ιωάννη του Βαπτιστή, βρίσκεται σε κοντινή απόσταση του ορθόδοξου καθεδρικού ναού.

## Παραπομπές


## Εξωτερικοί σύνδεσμοι
* 

Υπαπαντη του Σωτηρος
Φηρα
Ακάτε

Το **Ακάτε** (ιταλ. *Acate*, από το αρχαίο ελληνικό *Αχάτης*, σικελ. *Acati* ή *Vischiri*) είναι μικρή πόλη και δήμος της Ιταλίας, στην Επαρχία της Ραγκούζας, στην αυτόνομη περιφέρεια της Σικελίας. Το Ακάτε είναι κτισμένο σε υψόμετρο, 199 μέτρα πάνω από την επιφάνεια της θάλασσας, στην κοιλάδα του ποταμού Ντιρίλλο, του αρχαίου Αχάτη.

Ο Δήμος απέχει 34 χιλιόμετρα από την πόλη Ραγκούζα. Το 2023 ο πληθυσμός του Δήμου ήταν 10.548 κάτοικοι (που αποκαλούνται «Ακατέζι»), έναντι 8.000 κατοίκων το 2001 και 5.352 κατοίκων το 1951, ενώ η έκτασή του είναι 102,47 τετραγωνικά χιλιόμετρα.

Μέχρι το 1938 ο δήμος και η πόλη ονομάζονταν **Μπισκάρι** και η ιστορία του χρονολογείται από τον 14ο αιώνα. Κατά τον Β΄ Παγκόσμιο Πόλεμο στα όρια του δήμου έλαβε χώρα η λεγόμενη Σφαγή στο Μπισκάρι, όπου Αμερικανοί στρατιώτες δολοφόνησαν 73 Ιταλούς και Γερμανούς αιχμαλώτους στις 14 Ιουλίου 1943.

* Το Ακάτε είναι «αδελφοποιημένο»  με την επίσης μικρή πόλη Σαμπλύ της Γαλλίας.

## Παραπομπές


Ακατε
Τζαρρατάνα

Η **Τζαρρατάνα** (ιταλ. *Giarratana*) είναι μεγάλο χωριό και δήμος της Ιταλίας, στην Επαρχία της Ραγκούζας, στην αυτόνομη περιφέρεια της Σικελίας. Η ονομασία προέρχεται πιθανώς από την αραβική γλώσσα (ίσως από τη λέξη *djarad* = ακρίδα). Η Τζαρρατάνα έχει μεσοσταθμικό υψόμετρο 520 μέτρα πάνω από την επιφάνεια της θάλασσας.

Το 2023 ο πληθυσμός του Δήμου ήταν 2.907 κάτοικοι (που αποκαλούνται «Τζαρρατανέζι»), έναντι 3.343 κατοίκων το 2001 και 4.163 κατοίκων το 1951, ενώ η έκτασή του είναι 43,6 τετραγωνικά χιλιόμετρα.

## Αρχαιολογία
Μια περίτεχνη ρωμαϊκή έπαυλη (βίλα) της ύστερης αρχαιότητας, με ψηφιδωτά στα δάπεδα και τους τοίχους, αλλά και με διάφορες άλλες διακοσμήσεις, ανακαλύφθηκε το 1989 κοντά στο χωριό. Τα ψηφιδωτά απεικονίζουν φυτικά μοτίβα και γεωμετρικά σχέδια, που συχνά διαπλέκονται τα μεν με τα δε.

Η έπαυλη κάλυπτε έκταση περίπου 2.000 τετραγωνικά μέτρα και είχε τουλάχιστον τρεις πτέρυγες, κτισμένες γύρω από έναν κεντρικό κήπο. Οι ανασκαφές έφεραν στο φως τον βορειοανατολικό τομέα της βίλας, που αποτελείτο από επτά δωμάτια και έναν διάδρομο ή περιστύλιο. Ανακαλύφθηκαν επίσης η ανατολική και η δυτική πτέρυγα, που αποτελούν μεταγενέστερες προσθήκες και πιθανώς δεν ολοκληρώθηκαν ποτέ. Αρχαία έργα τέχνης που ανακαλύφθηκαν εκεί περιλαμβάνουν ένα μαρμάρινο ανάγλυφο που απεικονίζει τη θεά Αφροδίτη.

* Μία δεύτερη έπαυλη ανακαλύφθηκε λίγα χιλιόμετρα νοτίως της πρώτης, επί της επαρχιακής οδού SS 194.

## Αξιοθέατα
* ο αρχαιολογικός χώρος της πόλεως Κασμέναι, επί της οδού προς το Παλατσόλο Ακρέιντε
* τα ερείπια του Κάστρου του Σεττίμο
* ο Ναός του Αγίου Βαρθολομαίου, γνωστός από το 1308, αλλά ξανακτισμένος τον 17ο αιώνα

## Παραπομπές


Τζαρρατανα
Ισπίκα

Η **Ισπίκα** ή **Σπακκαφούρνου** (ιταλ. *Ispica*, σικελ. *Spaccafurnu*, αμφότερα από τη λατινική ονομασία *Hyspicae Fundus*) είναι πόλη και δήμος της Ιταλίας, στην Επαρχία της Ραγκούζας, στην αυτόνομη περιφέρεια της Σικελίας. Ευρισκόμενο πολύ κοντά στο νοτιότερο και νοτιοανατολικότερο σημείο της Σικελίας, απέχει περίπου 30 χιλιόμετρα από την πόλη Ραγκούζα, 50 χιλιόμετρα από τις Συρακούσες, αλλά και 90 χιλιόμετρα από τη Βαλέτα, την πρωτεύουσα της Μάλτας.

Το 2023 ο πληθυσμός του Δήμου ήταν 16.386 κάτοικοι (που αποκαλούνται «Ισπιτσέζι»), έναντι 14.457 κατοίκων το 2001 και 13.260 κατοίκων το 1951, ενώ η έκτασή του είναι 113,75 τετραγωνικά χιλιόμετρα. Η Ισπίκα είναι κτισμένη πάνω σε ομαλό λόφο, σε μεσοσταθμικό υψόμετρο 170 μέτρα πάνω από την επιφάνεια της θάλασσας. Από τα 10 χιλιόμετρα ακτών του Δήμου στη Μεσόγειο Θάλασσα, τα περισσότερα είναι αμμώδεις παραλίες με αμμόλοφους, ενώ ένα νησάκι, το Πόρρι, απέχει 2 χιλιόμετρα από την ακτή.

Οι κάτοικοι της Ισπίκα βιοπορίζονται κυρίως από τη γεωργία, ιδίως από την καλλιέργεια λαχανικών (καρότων, κολοκυθιών, ντοματών), ελαιόδενδρων και αμπελιών. Ιδιαίτερη είναι η έμφαση που δόθηκε στη βιολογική γεωργία, με την Ισπίκα να είναι σήμερα η μεγαλύτερη παραγωγός βιολογικών καρότων σε ολόκληρη τη νότια Ιταλία με ετήσια παραγωγή περί τους 18 χιλιάδες τόνους.

Η Ισπίκα καταστράφηκε από τον μεγάλο σεισμό του 1693 και ξανακτίσθηκε στη σημερινή θέση της.

## Το Κάβα ντ' Ισπίκα
Το «Κάβα ντ' Ισπίκα» («Σπήλαιο της Ισπίκα») είναι αρχαιολογική θέση που αποτελείται από μία σειρά κατοικιών σκαλισμένων σε βραχώδη σχηματισμό. Οι κατοικίες αυτές δημιουργήθηκαν πριν από τον αρχαιοελληνικό εποικισμό της Σικελίας και χρησιμοποιούνταν μέχρι τα τέλη του 19ου αιώνα. Η τοποθεσία, παρά την ονομασία της, ανήκει και σε δύο άλλους δήμους, τη Μόντικα και το Ροζολίνι.

## Παραπομπές


Κατηγορία:Δήμοι της Επαρχίας της Ραγκούζας
Κατηγορία:Πόλεις της Σικελίας
Ποτσάλλο

Το **Ποτσάλλο** (ιταλ. *Pozzallo*, σικελ. *Puzzaddu*) είναι πόλη και δήμος της Ιταλίας, στην Επαρχία της Ραγκούζας, στην αυτόνομη περιφέρεια της Σικελίας. Το Ποτσάλλο είναι παραλιακή πόλη (το μεσοσταθμικό υψόμετρο του Δήμου είναι 20 μέτρα πάνω από την επιφάνεια της θάλασσας) και έχει το μεγαλύτερο λιμάνι της Επαρχίας της Ραγκούζας, από όπου αναχωρούν και πλοία για τη Μάλτα (μόλις 90 λεπτά ταξίδι με ταχύ πλοίο καταμαράν).

Το 2024 ο πληθυσμός του Δήμου ήταν 18.911 κάτοικοι (που αποκαλούνται «Πριτσέζι»), έναντι 17.936 κατοίκων το 2001 και 12.092 κατοίκων το 1951, ενώ η έκτασή του είναι 15,38 τετραγωνικά χιλιόμετρα.

## Παραπομπές


Κατηγορία:Δήμοι της Επαρχίας της Ραγκούζας
Κατηγορία:Πόλεις της Σικελίας
Σάντα Κρότσε Καμερίνα

Το **Σάντα Κρότσε Καμερίνα** (ιταλ. *Santa Croce Camerina*, σικελ. *Santa Cruci Camarina*) είναι μικρή πόλη και δήμος της Ιταλίας, στην Επαρχία της Ραγκούζας, στην αυτόνομη περιφέρεια της Σικελίας.

Το 2023 ο πληθυσμός του Δήμου ήταν 11.155 κάτοικοι (που αποκαλούνται «Καμερινέζι»), έναντι 8.481 κατοίκων το 2001 και 7.125 κατοίκων το 1951, ενώ η έκτασή του είναι 41,09 τετραγωνικά χιλιόμετρα. Ο Δήμος του Σάντα Κρότσε Καμερίνα συνορεύει μόνο με τον (πολύ μεγαλύτερο) δήμο της Ραγκούζας και βρέχεται από τη Μεσόγειο Θάλασσα, έχοντας μεσοσταθμικό υψόμετρο 87 μέτρα πάνω από την επιφάνεια της θάλασσας. Εκτός από την πόλη, ο δήμος περιλαμβάνει και τα δημοτικά διαμερίσματα Κασούτσε, Καουκάνα, Πούντα Σέκκα και Πούντα Μπρατσέττο, που αντίστοιχούν σε ομώνυμα χωριά.

## Παραπομπές


Σαντα Κροτσε Καμερινα
DeepSeek

Η **DeepSeek** (, πινγίν: Shēndù Qiúsuǒ) είναι κινεζική εταιρεία τεχνητής νοημοσύνης που αναπτύσσει μεγάλα γλωσσικά μοντέλα ανοιχτού κώδικα. Με έδρα το Χανγκτσόου, ανήκει και χρηματοδοτείται αποκλειστικά από το κινεζικό hedge fund High-Flyer, του οποίου ο συνιδρυτής, Λιανγκ Γουενφένγκ, ίδρυσε την εταιρεία το 2023 και λειτουργεί ως Διευθύνων Σύμβουλος.

Το DeepSeek εκτελεί εργασίες στο ίδιο επίπεδο με το ChatGPT, παρά το γεγονός ότι έχει αναπτυχθεί με πολύ χαμηλότερο κόστος και χρησιμοποιεί λιγότερους πόρους. Το μοντέλο AI αναπτύχθηκε από την DeepSeek εν μέσω αμερικανικών κυρώσεων στην Κίνα για επεξεργαστές Nvidia, οι οποίες είχαν σκοπό να περιορίσουν την ικανότητα της χώρας να αναπτύξει προηγμένα συστήματα τεχνητής νοημοσύνης. Στις 10 Ιανουαρίου 2025, η εταιρεία κυκλοφόρησε την πρώτη της δωρεάν εφαρμογή chatbot, η οποία μέχρι τις 27 Ιανουαρίου είχε ξεπεράσει το ChatGPT ως η δωρεάν εφαρμογή με τις περισσότερες λήψεις στο iOS App Store στις Ηνωμένες Πολιτείες και προκάλεσε πτώση της τιμής της μετοχής της Nvidia κατά 18%. Η επιτυχία του DeepSeek εναντίον μεγαλύτερων και πιο καθιερωμένων αντιπάλων έχει περιγραφεί ως «ανατρεπτική τεχνητή νοημοσύνη» και αποτελεί «την πρώτη βολή σε αυτό που αναδύεται ως παγκόσμιος διαστημικός αγώνας τεχνητής νοημοσύνης».

Η DeepSeek δημιούργησε το chatbot τεχνητής νοημοσύνης ανοιχτού κώδικα, που σημαίνει ότι ο κώδικάς του είναι ελεύθερα διαθέσιμος για χρήση, τροποποίηση και προβολή. Αυτό περιλαμβάνει άδεια πρόσβασης και χρήσης του πηγαίου κώδικα και των εγγράφων σχεδιασμού για κατασκευαστικούς σκοπούς. Η εταιρεία στρατολογεί αυστηρά νέους ερευνητές τεχνητής νοημοσύνης από κορυφαία κινεζικά πανεπιστήμια και προσλαμβάνει εκτός του πεδίου της επιστήμης των υπολογιστών για να διαφοροποιήσει τις γνώσεις και τις ικανότητες των μοντέλων της.

## Παραπομπές


Κατηγορία:Επιχειρήσεις της Κίνας
Κατηγορία:Τεχνητή νοημοσύνη
Κατηγορία:Εταιρείες λογισμικού
Κατηγορία:Λογισμικό ανοικτού κώδικα
Μιχόπουλος

Το ελληνικό επώνυμο **Μιχόπουλος** μπορεί να αναφέρεται σε κάποιο από τα παρακάτω πρόσωπα:

* Άρης Μιχόπουλος (γενν. 1945), ηθοποιός του κινηματογράφου και πτυχιούχος σκηνοθέτης του θεάτρου
* Θεόδωρος Μιχόπουλος (γενν. 1978), διευθυντής φωτογραφίας του κινηματογράφου
* Μιχάλης Μιχόπουλος (γενν. 1940), δικηγόρος και πολιτικός επιστήμονας, καθηγητής του Δημόσιου Δικαίου
* Νίκος Μιχόπουλος (γενν. 1970), τερματοφύλακας ποδοσφαιριστής
Αλμπέρ Ζακάρ

Ο **Αλμπέρ Ζακάρ** (γαλλ. *Albert Jacquard*, 23 Δεκεμβρίου 1925 – 11 Σεπτεμβρίου 2013) ήταν Γάλλος γενετιστής, εκλαϊκευτής της επιστήμης και δοκιμιογράφος. Κυρίως έγινε γνωστός για την υπεράσπιση ιδεών σχετικών με τις φυσικές επιστήμες, την αποανάπτυξη, την κοινωνική πρόνοια και το περιβάλλον. Υπήρξε δραστήριο μέλος του Γαλλικού Κομμουνιστικού Κόμματος επί μία δεκαετία.

Ο Ζακάρ γεννήθηκε στη Λυών από πιστούς Ρωμαιοκαθολικούς και συντηρητικούς γονείς. Σε ηλικία 9 ετών το πρόσωπό του παραμορφώθηκε μετά από τροχαίο δυστύχημα, στο οποίο σκοτώθηκε ο αδελφός του. Το 1943 απεφοίτησε με δύο πτυχία, το ένα στα μαθηματικά και το άλλο στη φιλοσοφία. Το 1948 πήρε μεταπτυχιακό τίτλο σπουδών στην εργοστασιακή μηχανολογία από την École Polytechnique. Το 1966 πήγε στο Πανεπιστήμιο Στάνφορντ των ΗΠΑ, όπου σπούδασε πληθυσμιακή γενετική.

## Παραπομπές


## Εξωτερικοί σύνδεσμοι
* 

Κατηγορία:Γάλλοι γενετιστές
Jump5

thumb|275px|Οι ''Jump5'' στην αποχαιρετιστήρια συναυλία τους στο Νάσβιλ τον Δεκέμβριο του 2007
Οι ***Jump5*** ήταν αμερικανικό μουσικό συγκρότημα της χριστιανικής ποπ, που συστάθηκε το 1999. Το αποτελούσαν πέντε μέλη από την πόλη Νάσβιλ (Τενεσί): οι Μπράντον και Μπρίτανυ Χάργκεστ (*Hargest*), ο Κρις Φένταν (*Chris Fedun*), ο Λέσλυ Μουρ (*Lesley Moore*) και ο Λίμπυ Χότζες (*Libby Hodges*). Μετά την αποχώρηση του Χότζες το 2004, ενσωματώθηκε στο συγκρότημα προσωρινά η Νατάσα Νόακ (*Natasha Noack*), αλλά τελικώς το γκρουπ «καταστάλαξε» με τα 4 αρχικά μέλη που είχαν μείνει. Το γκρουπ διαλύθηκε τον Δεκέμβριο του 2007.

Στα οκτώ χρόνια της ιστορίας τους, οι *Jump5* κυκλοφόρησαν 5 παραδοσιακά άλμπουμ ηχογραφημένα σε στούντιο, δύο χριστουγεννιάτικά άλμπουμ και ένα αποχαιρετιστήριο συναυλιακό. Τα 5 από αυτά τα άλμπουμ έφθασαν στα κορυφαία 20 στον κατάλογο «Top Christian Albums» του περιοδικού *[[Billboard]]*.

## Δισκογραφία
* *Jump5* (2001)
* *All the Time in the World* (2002)
* *All the Joy in the World* (2002)
* *Accelerate* (2003)
* *Mix It Up* (2004)
* *Dreaming in Color* (2004)
* *Rock This Christmas* (2005)
* *Hello & Goodbye* (2007)

## Παραπομπές


## Εξωτερικοί σύνδεσμοι

* Οι ''Jump5'' στο *ChristianMusic.com*

Κατηγορία:Αμερικανικά pop συγκροτήματα
Κατηγορία:Χριστιανικά συγκροτήματα
Κατηγορία:Μουσικά συγκροτήματα από το Τενεσί
Δημόπουλος

Το ελληνικό επώνυμο **Δημόπουλος** (που ετυμολογικά σημαίνει «γιος του Δήμου») μπορεί να αναφέρεται σε κάποιο από τα παρακάτω πρόσωπα:

* Αθανάσιος Δημόπουλος (γενν. 1961), ιατρός αιματοπαθολόγος, πανεπιστημιακός, πρώην υπουργός και τέως Πρύτανης του Πανεπιστημίου Αθηνών
* Γεώργιος Δημόπουλος (1913-....), αρχιμανδρίτης και θεολόγος
* Γιάννης Κ. Δημόπουλος (1932-2022), βουλευτής Πιερίας και υφυπουργός Εμπορίου, γιος του Κωνσταντίνου
* Δημήτριος Δημόπουλος (1938-2015), βουλευτής Λέσβου και ιατρός καρδιολόγος
* Επαμεινώνδας Δημόπουλος (1905-1979), μηχανικός και μέλος εξρευνητικών αποστολών στην Ανταρκτική
* Θανάσης Δημόπουλος (γενν. 1963), ποδοσφαιριστής
* Ιάκωβος Δημόπουλος (1852-1923), λόγιος αγιορείτης μοναχός
* Ιωάννης Δημόπουλος (1840-1925), αρχηγός της Χωροφυλακής και μετέπειτα αντιστράτηγος του ελληνικού στρατού
* Κίμων Δημόπουλος (1938-2005), ηθοποιός, σύζυγος του υπήρξε η ηθοποιός Κατερίνα Γιουλάκη
* Κωνσταντίνος Δημόπουλος (1909-2007), βουλευτής Πιερίας
* Κωνσταντίνος Δημόπουλος (ιατρός) (1934-2015), καθηγητής της Ιατρικής και Πρύτανης του Πανεπιστημίου Αθηνών, από τους εισηγητές της Ουρολογίας στην Ελλάδα
* Νικόλαος Δημόπουλος (γενν. 1922), καθηγητής μηχανών εσωτερικής καύσεως στο ΕΜΠ
* Νίκος Δημόπουλος (1926-2012), διευθυντής φωτογραφίας του κινηματογράφου, αδελφός του Ντίνου
* Ντίνος Δημόπουλος (1921-2003), σκηνοθέτης, σεναριογράφος και λογοτέχνης
* Παναγιώτης Δημόπουλος (γενν. 1934), ανώτατος δικαστικός, Εισαγγελέας του Αρείου Πάγου
* Σάββας Δημόπουλος (γενν. 1952), θεωρητικός φυσικός
* Σάντα (Χρυσάνθη) Δημόπουλος (γενν. 1987), Ουκρανή τραγουδίστρια ελληνικής καταγωγής
* Στέργιος Δημόπουλος (γενν. 1990), ποδοσφαιριστής
* Τάκης Δημόπουλος (1898-1981), φιλόλογος, δοκιμιογράφος και πεζογράφος
* Χρήστος Δημόπουλος (γενν. 1959), ποδοσφαιριστής
Βόλβα (μυκητολογία)

[δεξιά|μικρογραφία|267x267εσ|Η βόλβα είναι ο σχηματισμός σε σχήμα κυπέλου στη βάση αυτού του [Αμανίτης ο Καισαρικός|Αμανίτη του Καισαρικού. ]]
δεξιά|μικρογραφία|Ένα απλουστευμένο διάγραμμα ενός βασιδιώματος αγαρικού τύπου στο (Α) πρώιμο στάδιο ανάπτυξης και (Β) μετά από πλήρη επέκταση του σώματος. Το (1) είναι το καθολικό πέπλο, η εξωτερική στρώση που προστατεύει το αναπτυσσόμενο βασιδίωμα (4) είναι η βόλβα, το υπόλειμμα του καθολικού πέπλου στη βάση του βασιοδιώματος.
Στην μυκητολογία, η **βόλβα** είναι μια δομή που μοιάζει με κύπελλο στη βάση ενός μανιταριού, που αποτελεί ένα υπόλειμμα του καθολικού πέπλου ή τα υπολείμματα του περιδίου που περιβάλλει τα ανώριμα καρποσώματα των γαστεροειδών μυκήτων. Αυτό το μακροσκοπικό χαρακτηριστικό είναι σημαντικό για την αναγνώριση διάφορων ειδών άγριων μανιταριών στη φύση, καθώς είναι εύκολα αναγνωρίσιμο και σημαντικό ταξινομικά γνώρισμα, που συχνά υποδεικνύει τα Αμανιτοειδή. Αυτό έχει μεγάλη σημασία, μιας και αυτή η οικογένεια περιλαμβάνει δυσανάλογα μεγάλο αριθμό θανατηφόρων μανιταριών.

Η βόλβα ενός μανιταριού συχνά είναι μερικώς ή ολικώς θαμμένη στο έδαφος, και πρέπει να εφαρμόζεται προσοχή όταν ελέγχεται η παρουσία της κατά την αναγνώριση των μανιταριών. Το κόψιμο ή το τράβηγμα των μανιταριών και η προσπάθεια αναγνώρισής τους εκ των υστέρων, χωρίς να έχει προηγηθεί η επισήμανση αυτού του χαρακτηριστικού μπορεί να αποδειχθεί μοιραία.

Η βόλβα είναι ένα χαρακτηριστικό, το οποίο είναι περισσότερο γνωστό στους Αμανίτες και τα βρωμοκέρατα στην οικογένεια των Φαλλίδων και άλλους μύκητες στην τάξη των Φαλλωδών. Μπορεί να συναντάται και σε άλλα γένη όπως :

* *Volvariella*
* *Volvopluteus*
* *Volvanarius*
* *Battarrea*

Μερικά άλλα είδη όπως ο *Λευκοαγαρικός ο βολβάτος (Leucoagaricus volvatus*), και ο *Leucogaricus bivelatus* εμφανίζουν επίσης μια βόλβα παρά το γεγονός ότι αυτό δεν είναι ένα τυπικό χαρακτηριστικό για αυτά τα γένη.

Η πλειοψηφία των σχεδόν 300 ειδών που περιγράφονται στο γένος των *Κωνοκύβων* δεν έχουν βόλβα αλλά υπάρχει ένας μικρός αριθμός από είδη στο τμήμα Singerella τα οποία διακρίνονται από μια μικρή βόλβα, αν και είναι αμέσως αναγνωρίσιμη, καθώς μπορεί να παραμείνει θαμμένη στην κοπριά.  Τα είδη των κωνοκύβων με  βόλβα περιλαμβάνουν: *C. anthuriae*, *C. corneri,* *C. hornana*, *C. locellina,* *C. vaginata* *C. volvata*, *C. volviornata*, *C. volviradicata.*


Volvariella_bombycina_Volva.jpg|Volvariella bombycina
Volvariella_surrecta.jpg|Παρασιτική Volvariella surrecta
Volvopluteus_gloiocephalus_Volva.jpg|Volvopluteus gloiocephalus


## Παραπομπές

Κατηγορία:Μυκητιακή μορφολογία και ανατομία
Πάπας (τίτλος)

**Πάπας** είναι ο θρησκευτικός τίτλος που παραδοσιακά δίνεται στον Επίσκοπο Ρώμης, στους Κόπτες και στους Ελληνορθόδοξους επισκόπους της Αλεξάνδρειας, που φέρουν το αξίωμα του Πατριάρχη Αλεξανδρείας και σε ορισμένους προκαθημένους άλλων εκκλησιαστικών κοινοτήτων. 

Οι Πάπες μπορούν, επίσης, να κατέχουν και τον τίτλο *[[Πατριάρχης]]*.

## Ετυμολογία
Η λέξη πάπας προέρχεται τελικά από την αρχαία ελληνική *πάππας* (páppas) αρχικά ένας στοργικός όρος που σημαίνει «πατέρας» (μπαμπάς), αργότερα αναφερόμενος σε Επίσκοπο ή Πατριάρχη. Η παλαιότερη αναφορά για τη χρήση αυτού του τίτλου αφορά τον Πατριάρχη Αλεξανδρείας και Πάπα Ηρακλά ( 232–248) σε μια επιστολή που έγραψε ο διάδοχός του, Πάπας Διονύσιος, προς Φιλήμων, Ρωμαίο πρεσβύτερο:

που αποδίδεται σε:

Από τις αρχές του 3ου αιώνα ο τίτλος εφαρμοζόταν γενικά σε όλους τους επισκόπους. Η παλαιότερη σωζόμενη καταγραφή της λέξης πάπας που χρησιμοποιήθηκε σε σχέση με έναν Επίσκοπο της Ρώμης χρονολογείται στα τέλη του 3ου αιώνα, όταν εφαρμόστηκε στον Πάπα Μαρκελλίνο.

Σύμφωνα με το Αγγλικό Λεξικό της Οξφόρδης, η παλαιότερη καταγεγραμμένη χρήση του τίτλου «Πάπας» στα αγγλικά είναι σε μια παλιά αγγλική μετάφραση (περίπου το 950) της Εκκλησιαστικής Ιστορίας του αγγλικού έθνους του Βέδα:

που μεταφράζεται σε:

## Μεταγενέστερη ιστορία και σύγχρονη χρήση
Ο τίτλος του Πάπα συνεχίζει να χρησιμοποιείται από τους Αλεξανδρινούς επισκόπους. Τόσο οι Κόπτες Ορθόδοξοι όσο και οι Ελληνορθόδοξοι Πατριάρχες Αλεξανδρείας είναι γνωστοί ως *«Πάπας και Πατριάρχης Αλεξανδρείας»*.

Στον δυτικό χριστιανικό κόσμο ο «Πάπας» συνδέεται κυρίως με τους Επισκόπους της Ρώμης και από τον 5ο ή 6ο αιώνα έγινε, ο τίτλος που προορίζεται αποκλειστικά και μόνο για αυτούς τους επισκόπους. Παρά την προηγούμενη χρήση του για να αναφέρεται σε οποιονδήποτε επίσκοπο, το 998 ένας Αρχιεπίσκοπος του Μιλάνου αποδοκιμάστηκε, επειδή αποκαλούσε τον εαυτό του «πάπα», και το 1073 αποφασίστηκε επίσημα από τον Πάπα Γρηγόριο Ζ΄ ότι κανένας άλλος επίσκοπος της Ρωμαιοκαθολικής Εκκλησίας θα κατείχε τον τίτλο.

Στις σλαβικές γλώσσες πολλών ανατολικών ορθοδόξων χωρών ο όρος "πάπας" (поп , піп  pop) σημαίνει "ιερέας". Σε αυτές περιλαμβάνονται τα ρωσικά,  ουκρανικά, σερβικά, και βουλγαρικά. Η ρουμανική popă έχει την ίδια σημασία. Όταν τα συμφραζόμενα είναι ξεκάθαρα, το "pape" μπορεί επίσης να χρησιμοποιηθεί στα αγγλικά για να σημαίνει "Ανατολικός Ορθόδοξος ιερέας".

## Παραπομπές


## Δείτε επίσης
* Πάπας
* Κατάλογος Παπών
* Πατριάρχης Αλεξανδρείας
* Κατάλογος Πατριαρχών Αλεξανδρείας
* Πατέρας
* Πατριάρχης

## Εξωτερικοί σύνδεσμοι

Κατηγορία:Επίσκοπος-επέκταση
*
*